Гъумучиял базар бизан буллалиссар цуппа бивкIсса кIанттайн\nВай гьантрай Лакрал райондалул бакIчи Юсуп МахIам­мадовлучIа хьунни Гъумучиял шяраваллил бакIчи МахIаммад ХIусниевлущалсса хьунабакьаву. Ххал бигьлагьисса суаллаву яла агьаммурну бия махъсса кIира-шанна шинай агьалинал дянив Гъумучиял базаллуцIун бавхIусса масъала.\n«Илчилул» хьхьичIми номердавасса цанний рирщуну дуссия мува иширал хIакъиравусса райондалул бакIчинал оьвчаву.\nРайондалул администрациялул информациялул ва аналитикалул отделданул «Одноклассники» соцсетьрай дурсса цIуххаврил хIасиллайн бувну, 67% агьалинал чIурду буллуну бур, базар цила тарихийсса кIанттайн бизан бувну, базаллул лагма-ялттусса кIантту бакьин бансса пикрилухлу, 32% агьалинан ччай бусса бур базар цIусса кIанттайн бизан бан.\nЧIявучил пикрилухгу вичIи дирхьуну, Юсуп МахIам­ма­дов­лул хIукму бунни Гъумучиял базар бизан бан цуппа бивкIсса кIанттайн. Шяраваллил бакIчинайн тапшургу бунни базар махъунмай бизан бан ва зурул 22-ннийн, яни ттисса хамискьининин (базаркьини), ккаккан бан машачитуран­сса ва транспорт дацIан дансса кIанттурдугу.\nИхтилат бунни базаллул кьатIув маша буллалиминнай аьчIа дишаврил хIакъиравугу.\nСледующая публикация Дайдирхьунни ссуттилсса призыв\nПредыдущая публикация Ххал диргьунни экономикалул ва коронавирусрал тагьар